Pielikums Nr.1

**TEHNISKĀ SPECIFIKĀCIJA**

**Par Canon kopētāju, drukas un multifunkcionālo iekārtu tehniskās apkopes un remonta pakalpojumiem 2 gadiem**

(Iepirkuma 1.daļa)

**Canon iekārtu tehniskās apkopes un remonta pakalpojumu (turpmāk – pakalpojums) prasību apraksts.**

1. Pēc Pasūtītāja pieprasījuma Izpildītājs saviem spēkiem, darba rīkiem, ierīcēm, transportu un materiāliem apņemas veikt Pasūtītāja rīcībā esošo iekārtu, saskaņā ar Tehniskās specifikācijas un pielikumā Nr.1.1 noteikto uzskaitījumu (turpmāk – Iekārta) apkopi, bojājumu diagnostiku un remontu vai attiecīgu rezerves daļu piegādi Iekārtu atrašanās vietās Rīgas administratīvajā teritorijā.

2. Pakalpojumus sniedz darba dienās darba laikā no plkst. 8:00 līdz 16:30.

3. Pakalpojumu pieteikumu pieņemšanu nodrošina gan izmantojot tālruni, gan elektroniskā pasta vēstules veidā.

4. Pakalpojumu ietvarā, saskaņā ar Pasūtītāja pieteikumu, Izpildītājs nodrošina Iekārtas atrašanās vietā:

4.1. bojājumu diagnostiku;

4.2. remontu un bojājumu novēršanu;

4.3. profilaktisko apkopi, kas ietver arī mezglu darbaspēju pārbaudi, tīrīšanu, eļļošanu, nomaiņu, regulēšanu, ja nepieciešams - remontu;

4.4. rezerves daļu piegādi.

5. Reakcijas laiks (laika periods no pieteikuma saņemšanas brīža līdz brīdim, kad Izpildītāja pārstāvis ir ieradies Iekārtas atrašanās vietā un uzsācis Pakalpojumu sniegšanu, vai nodrošinājis rezerves daļu piegādi) nav ilgāks kā 1 (vienas) darba dienas laikā no pieteikuma saņemšanas (pieteikuma nosūtīšanas dienu ieskaitot) brīža.

6. Pakalpojumu izpildes laiks nav lielāks kā 3 (trīs) darba dienas, bet, ja Pakalpojumus nav iespējams veikt uz vietas, vai remonta laiks ir ilgāks, kā 1 (viena) darba diena, tad Izpildītājs uz remonta laiku bojāto Iekārtu aizstāj ar pēc tehniskajiem parametriem līdzvērtīgu iekārtu.

7. Pakalpojumu ietvarā piegādā un/vai izmanto tikai jaunas detaļas un/vai rezerves daļas, ražotāja oriģinālā iepakojumā, kas nedrīkst būt atjaunotas vai restaurētas, un kas atbilst spēkā esošajiem Latvijas Republikas normatīvajiem aktiem, attiecīgās Iekārtas ražotāja standartiem un tehniskajiem noteikumiem.

8. Pakalpojumā Izpildītājs nodrošina garantiju:

8.1. iekārtu rezerves daļu un remontmateriālu garantija ir vismaz 6 (seši) mēneši vai ražotāja noteiktais resurss;

8.2. remonta darba, bojājuma novēršanas un profilaktiskas apkopes garantija ir vismaz 6 (seši) mēneši no to veikšanas dienas;

9. Garantijas defektus Izpildītājs novērš bez maksas 2 (divu) darba dienu laikā no Pasūtītāja pretenzijas saņemšanas brīža.

10. Ja Pakalpojumu rezultātā Izpildītājs secina, ka Iekārtas remonts nav iespējams vai nav finansiāli pamatots, tad izpildītājs ne vēlāk kā 2 (divu) darba dienu laikā sagatavo un Pasūtītājam iesniedz (arī elektroniskā veidā) Iekārtas defektu novērtēšanas aktu, tajā norādot Iekārtas ražotāju, modeli, seriālo numuru, Pasūtītāja inventāra (pamatlīdzekļa) numuru, tehniskā stāvokļa un bojājumu aprakstu.